ΑΠΟΦΑΣΕΙΣ
Αριθμ. 153481
Ανάκληση της υπό στοιχεία ΔΔ/598/19-3-1996
απόφασης Νομάρχη Κέρκυρας περί κήρυξης
έκτασης ως αναδασωτέας λόγω παράνομης εκχέρσωσης (Δ’ 570) και άρση της αναδάσωσης για
έκταση συνολικού εμβαδού δώδεκα κόμμα ογδόντα εννιά (12,89) στρεμμάτων (Τμήμα Α εμβα-
δού 5,34 στρεμμάτων και τμήμα Β εμβαδού 7,55
στρεμμάτων), στη θέση «Καστρινάτικα», Κοινότητας Νεοχωρίου, Δημ. Ενοτ. Λευκιμμαίων, Δή-
μου Νότιας Κέρκυρας, Π.Ε. Κέρκυρας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ ΥΠΟΥΡΓΕΙΟΥ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος.
2. Τον ν. 998/1979 «περί προστασίας των δασών και
δασικών εν γένει εκτάσεων της Χώρας» (Α’ 289) και ειδικότερα τα άρθρα 38 και 44, όπως τροποποιήθηκαν με
το άρθρο 35 του ν. 4280/2014 (Α’ 159).
3. Τον ν. 3208/2003 (Α’ 303) και τον ν. 3818/2010 (Α’ 17)
και τον ν. 4280/2014 (Α’ 159).
4. Το άρθρο 74 του ν. 4986/2022 (Α’ 204).
5. Την από 13-8-2021 Πράξη Νομοθετικού Περιεχομένου (Α’ 143) η οποία κυρώθηκε με το άρθρο 2 του
ν. 4824/2021 (Α’ 156).
6. Την υπό στοιχεία ΥΠΕΝ/ΔΔΥ/48478/3594/16-5-2022
(Β’ 2415) κοινή υπουργική απόφαση περί καθορισμού
των διοικητικών λεπτομερειών μεταφοράς των δασικών
υπηρεσιών.
7. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α’ 17).
8. Τα άρθρα 47 έως 55 του ν. 4915/2022 (Α’ 63).
9. Την υπό στοιχεία ΥΠΕΝ/ΔΝΕΠ/83988/2740/
25-8-2022 (Β’ 4528) απόφαση Υπουργού και του Υφυπουργού Περιβάλλοντος και Ενέργειας και Γενικού
Γραμματέα Δασών του Υπουργείου Περιβάλλοντος και
Ενέργειας περί εξουσιοδότησης υπογραφής.
10. Την υπό στοιχεία ΥΠΕΝ/ΔΠΔ/105293/6510/
13-10-2023 εγκύκλιο διαταγή του ΥΠΕΝ (ΑΔΑ: 6ΗΑΝ4653
Π8-6ΑΣ).
11. Την υπό στοιχεία ΥΠΕΝ/ΔΠΔ/76845/5238/
12-7-2024 εγκύκλιο διαταγή του ΥΠΕΝ (ΑΔΑ: 9Ι5Μ4653
Π8-Η76).
12. Την υπό στοιχεία ΔΔ/598/19-3-1996 απόφαση Νομάρχη Κέρκυρας (Δ’ 366).
13. Την υπ’ αρ. 1264 απόφαση ΕΠ.Ε.Α. Κέρκυρας (ΑΔΑ:
ΕΚ0Φ4653Π8-ΑΟΡ).
14. Την υπ’ αρ. 1265 απόφαση ΕΠ.Ε.Α. Κέρκυρας (ΑΔΑ:
ΕΚ0Φ4653Π8-ΑΟΡ).
15. Την από 17-2-2025 εισήγηση αρμοδίου υπαλλήλου της Δ/νσης Δασών Κέρκυρας (υπ’ αρ. εισερχ. 72883/
24-2-2025).
16. Tην υπ’ αρ. 121125/31-3-2025 εισηγητική έκθεση
της Δ/νσης Δασών Κέρκυρας.
17. Το γεγονός ότι δεν προκαλείται δαπάνη στον κρατικό προϋπολογισμό, αποφασίζουμε:
Ανακαλούμε την υπό στοιχεία ΔΔ/598/19-3-1996
απόφαση Νομάρχη Κέρκυρας περί κήρυξης έκτασης ως
αναδασωτέας λόγω παράνομης εκχέρσωσης (Δ’ 366) και
αίρουμε την αναδάσωση για έκταση συνολικού εμβαδού δώδεκα κόμμα ογδόντα εννιά (12,89) στρεμμάτων
που αποτελείται από το τμήμα Α με σημεία περιμέτρου
(1,2,3,…,16,17,1) και το τμήμα Β με σημεία περιμέτρου
(Α,Β,Γ,…,Μ,Ν,Α) όπως αυτά εμφανίζονται στο προσαρτημένο στην παρούσα απόφαση τοπογραφικό διάγραμμα,
εξαρτημένο από το Ελληνικό Γεωδαιτικό Σύστημα Αναφοράς ΕΓΣΑ ’87, βρίσκεται στη θέση «Καστρινάτικα»,
Κοινότητας Νεοχωρίου, Δημ. Ενοτ. Λευκιμμαίων, Δήμου
Νότιας Κέρκυρας, Π.Ε. Κέρκυρας, και σύμφωνα και με
τον αναρτημένο/μερικώς κυρωμένο δασικό χάρτη Π.Ε.
Κέρκυρας, έχει όρια:
ΤΜΗΜΑ Α
ΒΟΡΕΙΑ: Μη δασικού χαρακτήρα έκταση (ΑΑ)-Δασικού
χαρακτήρα έκταση (ΔΔ).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
30 Απριλίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 249
02.05.2025 12:57:27
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 249/30.04.2025
ΝΟΤΙΑ: Δρόμος-Δασικού χαρακτήρα έκταση (ΔΑ).
ΑΝΑΤΟΛΙΚΑ: Δασικού χαρακτήρα έκταση (ΔΔ)-Δρόμος.
ΔΥΤΙΚΑ: Μη δασικού χαρακτήρα έκταση (ΑΑ)-Δασικού
χαρακτήρα έκταση (ΔΑ).
ΤΜΗΜΑ Β
ΒΟΡΕΙΑ: Δρόμος-Δασικού χαρακτήρα έκταση (ΔΔ)
ΝΟΤΙΑ: Δασικού χαρακτήρα έκταση (ΔΔ).
ΑΝΑΤΟΛΙΚΑ: Δασικού χαρακτήρα έκταση (ΔΔ).
ΔΥΤΙΚΑ: Μη δασικού χαρακτήρα έκταση ((ΑΑ)-απόφαση 1265 ΕΠΕΑ Κέρκυρας).
καθώς:
σύμφωνα με τις υπ’ αρ. 1264 και 1265 αποφάσεις της
ΕΠ.Ε.Α Κέρκυρας (ΑΔΑ: ΕΚ0Φ4653Π8-ΑΟΡ) η εν λόγω
έκταση στο σύνολο της αποτελεί πλέον μη δασικού χαρακτήρα έκταση (ΑΑ) και λαμβάνοντας υπόψη τα οριζό-
μενα στο άρθρο 74 του ν. 4986/2022 (Α’ 204) και στις υπό
στοιχεία ΥΠΕΝ/ΔΠΔ/105293/6510/13-10-2023 και υπό
στοιχεία ΥΠΕΝ/ΔΠΔ/76845/5238/12-7-2024 εγκυκλίους
διαταγές του ΥΠΕΝ η ανάκληση είναι υποχρεωτική.
Επισημαίνεται ότι εντός του περιγράμματος της αναδασωτέας, υπάρχουν δύο (2) μικρά τμήματα συνολι-
κού εμβαδού 31,93 τ.μ. των οποίων το εμβαδόν είναι
στο όριο του στατιστικού λάθους και τα τμήματα αυτά
περιλαμβάνονται στην έκταση εμβαδού 12,89 στρεμμάτων.
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη σε βάρος του
κρατικού προϋπολογισμού σύμφωνα με το άρθρο 90 του
Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α΄98), το οποίο διατηρήθηκε
σε ισχύ με την περ. 22 του άρθρου 119 του ν. 4622/2019
(Α΄133).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 249/30.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 249/30.04.2025
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 23 Απριλίου 2025
Με εντολή Γενικού Γραμματέα Δασών
Ο Προϊστάμενος Επιθεώρησης
Εφαρμογής Δασικής Πολιτικής
Πελοποννήσου, Δυτικής Ελλάδας και Ιονίου
ΝΙΚΉΤΑΣ ΜΆΖΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250400249.pdf | Tokens: 4905]